Държавен вестник, бр. 40, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  40
1. подава заявление до директора на учи­
лището, съгласувано със спортния клуб, от 
който е картотекиран, и българската спортна 
федерация по съответния вид спорт;
2. полага изпит по тестовете за  оценка и 
прием по съответния вид спорт и клас; резул­
татът от тестовете не може да бъде с оценка, 
по-малка от добър 4.
(2) Директорът назначава със заповед коми­
сия за провеждане на изпита и след успешното 
му полагане издава заповед за преместване 
на ученика в другия вид спорт. 
Чл. 17. (1) Учебно-тренировъчният и спорт­
но-състезателният процес на учениците от 
спортните училища се организират от спорт­
ното училище и се реализират в спортния 
клуб,  съгласувано с българските спортни 
федерации по съответния вид спорт.
(2) Методическото ръководство на спортно-
състезателната дейност се  осъществява от 
българските спортни федерации по съответния 
вид спорт, а координацията и контролът на 
спортната подготовка – от помощник-дирек­
тора по спортна подготовка, съгласувано с 
българските спортни федерации по съответ­
ния вид спорт. 
Чл. 18. (1) Взаимоотношенията между 
спортното училище, българските спортни 
федерации по съответния вид спорт и спорт­
ния клуб се уреждат с тристранен договор за 
съответната учебна и спортно-състезателна 
година, сключен най-късно до 1 септември.
 (2) Правата и задълженията на спортното 
училище се разписват съобразно разпоредбите 
на Закона за народната просвета и подзако­
новите актове, отнасящи се до дейността на 
спортните училища.
(3) Правата и задълженията на българските 
спортни федерации по съответния вид спорт се 
разписват съобразно разпоредбите на Закона 
за физическото възпитание и спорта и под­
законовите актове, отнасящи се до дейността 
на спортните училища. 
(4) Към разписаните в договора права и 
задължения на спортния клуб следва да има 
и задължения за:
1. осигуряване на спортната база и мате­
риално-техническо оборудване (движимо и 
недвижимо), необходими за провеждане на 
учебно-тренировъчния процес на учениците, 
съобразно графика за общообразователната 
подготовка; 
2. осигуряване на периодични и предсъс­
тезателни медицински прегледи; 
3. осигуряване на участието на учениците 
от спортните училища в състезания от дър­
жавния и международен спортен календар на 
българските спортни федерации по съответния 
вид спорт и на спортния клуб;
4. писмено уведомяване до директора на 
спортното училище, в случай че ученикът 
не участва в държавното първенство, като се 
съобщават причините за това;
5. предоставяне на протоколи от състе­
занията, удостоверяващи класирането на 
учениците по съответния вид спорт;
6. извършване на селекция на талантливи 
деца и работа с подготвителни групи; 
7. сключване на договор с учителя по спорт 
или треньора, провеждащи заниманията по 
спортна подготовка с учениците в спортното 
училище, членове на съответния спортен клуб. 
Чл. 19. При изпълнение на ангажименти 
от учителите по спорт в спортните учили­
ща към националните отбори българските 
спортни федерации по съответния вид спорт 
предлагат заместващ учител по съответния 
спорт в спортното училище за времето на 
ангажимента. 
Чл. 20. (1) Индивидуалната форма на обу­
чение в спортните училища се организира за 
даровити ученици, отговарящи на следните 
критерии:
1. участие в  олимпийски игри;
2. призови класирания от световни пър­
венства 1 – 12 място;
3. призови класирания от европейски пър­
венства 1 – 8 място;
4. първо място от регионални първенства 
(балкански първенства);
5. първо място от държавни първенства. 
(2) Изключение от случаите по точки 
1 – 5 може да има за даровити ученици след 
мотивирано предложение от председателя на 
българската спортна федерация по съответния 
вид спорт. 
(3) Председателят на българската спортна 
федерация по съответния вид спорт прави 
мотивирано предложение до директора на 
спортното училище за преминаване в инди­
видуална форма на обучение на учениците 
по ал. 1 и 2 до 20 август на текущата година.
(4) Към предложението на българските 
спортни федерации по съответния вид спорт 
по ал. 3 се прилага и заявление от ученика 
и от родителите или настойниците му за 
съгласие с промяна формата на обучение от 
дневна в индивидуална. 
Допълнителна разпоредба
§ 1. Документацията от приемния изпит 
се съхранява в училището в срок една учебна 
година. 
Заключителни разпоредби 
§ 2. Тази наредба се издава на основание 
чл. 23, ал. 10 от Закона за физическото въз­
питание и спорта във връзка с чл. 26а, ал. 3 
от Закона за народната просвета. 
§ 3. Наредбата е съгласувана с министъра 
на образованието, младежта и науката.
§ 4. Наредбата влиза в сила от деня на 
обнародването є в „Държавен вестник“
Министър: Св. Нейков